CELEX: 32009R1019
Language: lt
Date: 2009-10-28 00:00:00
Title: 2009 m. spalio 28 d. Komisijos reglamentas (EB) Nr. 1019/2009, kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai ( Pouligny-Saint-Pierre (SKVN))

29.10.2009   
            
            
               LT
            
            
               Europos Sąjungos oficialusis leidinys
            
            
               L 282/3
            
         
      KOMISIJOS REGLAMENTAS (EB) Nr. 1019/2009
   2009 m. spalio 28 d.
   kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Pouligny-Saint-Pierre (SKVN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Pagal Reglamento (EB) Nr. 510/2006 9 straipsnio 1 dalies pirmą pastraipą ir jo 17 straipsnio 2 dalį Komisija išnagrinėjo Prancūzijos pateiktą saugomos kilmės vietos nuorodos Pouligny-Saint-Pierre, įregistruotos Komisijos reglamentu (EB) Nr. 1107/96 (2), specifikacijos pakeitimų paraišką.
            
         
               (2)
            
            
               Paraiška siekiama iš dalies pakeisti specifikaciją – patikslinti pieno apdorojimo ir priedų naudojimo gaminant Pouligny-Saint-Pierre sūrį sąlygas. Tokiu būdu siekiama užtikrinti, kad būtų išsaugotos svarbiausios SKVN žymimo produkto savybės.
            
         
               (3)
            
            
               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (EB) Nr. 510/2006 9 straipsnį pakeitimas nėra esminis; Komisija gali jį patvirtinti netaikydama minėto reglamento 5, 6 ir 7 straipsniuose nurodytos procedūros,
            
         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos Pouligny-Saint-Pierre specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų konsoliduota santrauka pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2009 m. spalio 28 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12.
   
      (2)  OL L 148, 1996 6 21, p. 1.
   
      I PRIEDAS
      Patvirtinami tokie saugomos vietos kilmės nuorodos Pouligny-Saint-Pierre specifikacijos pakeitimai:
      
         Gamybos būdas
      
      Specifikacijos 5 punktas, kuriame aprašomas produkto gamybos būdas, papildomas šiomis nuostatomis:
      
         „(…) Pienas fermentuojamas tik naudojant šliužo fermentą.
         Prieš koaguliaciją tirštinti pieną iš dalies pašalinant dalį skystųjų medžiagų draudžiama.
         (…) Pieno žaliavą, gaminamus produktus ir šviežią sūrį laikyti neigiamoje temperatūroje draudžiama.
         Be pieno žaliavos, vieninteliai ingredientai, pagalbinės gamybos medžiagos ar gamybos metu leistini pieno priedai yra šliužo fermentas, nekenksmingų bakterijų kultūros, mielės, pelėsiai ir druska.
         (…) Šviežią ir nokinamą sūrį laikyti modifikuotoje atmosferoje draudžiama.“
      
   
   
      II PRIEDAS
      
         SANTRAUKA
      
      Tarybos reglamentas (EB) Nr. 510/2006 dėl žemės ūkio produktų ir maisto produktų saugomų geografinių nuorodų ir saugomų kilmės vietos nuorodų
      
         „POULIGNY-SAINT-PIERRE“
      
      EB Nr. FR-PDO-0117–0128/29.3.2006
      
         SKVN (X) SGN ( )
      
      Šioje santraukoje informacijos tikslais pateikiami pagrindiniai produkto specifikacijos elementai.
      1.   Kompetentinga valstybės narės įstaiga
      
      
                  Pavadinimas
               
               
                  Institut national de l’origine et de la qualité
               
            
                  Adresas
               
               
                  51 rue d’Anjou, 75008 Paris, FRANCE
               
            
                  Telefonas
               
               
                  +33 153898000
               
            
                  Faksas
               
               
                  +33 153898060
               
            
                  El. paštas
               
               
                  info@inao.gouv.fr
               
            2.   Grupė
      
      
                  Pavadinimas
               
               
                  Syndicat des producteurs de Pouligny-Saint-Pierre
               
            
                  Adresas
               
               
                  Maison de l’agriculture, 65 avenue Gambetta, 36300 Le Blanc, FRANCE
               
            
                  Telefonas
               
               
                  +33 254375213
               
            
                  Faksas
               
               
                  +33 254370421
               
            
                  El. paštas
               
               
                  syndicataocpouligny@tele2.fr
               
            
                  Sudėtis
               
               
                  gamintojai ir (arba) perdirbėjai (X) kiti ( )
               
            3.   Produkto rūšis
      
      
                  1.3. klasė.
               
               
                  Sūriai
               
            4.   Specifikacija
      
      (Reglamento (EB) Nr. 510/2006 4 straipsnio 2 dalyje pateiktų reikalavimų santrauka)
      4.1.   Pavadinimas
      
      „Pouligny-Saint-Pierre“
      4.2.   Aprašymas
      
      Minkštas, sūrokas, nekaitintas, su paviršiniu pelėsiu, piramidės keturkampio pagrindu formos ožkos pieno sūris.
      Riebalų kiekis sausosiose medžiagose ne mažesnis kaip 45 %, sausųjų medžiagų sūryje ne mažiau kaip 90 g.
      4.3.   Geografinė vietovė
      
      22 Indre departamento komunos:
      
                   
               
               
                  
                     Blanc ir Tournon-Saint-Martin kantonai – visos komunos;
               
            
                   
               
               
                  
                     Bélâbre kantonas – Mauvières ir Saint-Hilaire-sur-Bénaize komunos;
               
            
                   
               
               
                  
                     Mézières-en-Brenne kantonas – Azay-le-Ferron komuna.
               
            4.4.   Kilmės įrodymas
      
      Kiekvienas pieno gamintojas, perdirbimo ir nokinimo įmonė užpildo tinkamumo deklaraciją, kurią užregistruoja INAO ir pagal kurią ši gali nustatyti visus ūkio subjektus. Visi ūkio subjektai privalo INAO pateikti apskaitos knygas ir kitus pieno bei sūrių kilmei, kokybei ir gamybos sąlygoms patikrinti reikalingus dokumentus.
      Siekiant patikrinti SKVN žymimo produkto savybes, atliekamas analitinis ir organoleptinis tyrimas, skirtas užtikrinti šiam tyrimui pateiktų produktų kokybę ir tipiškumą.
      4.5.   Gamybos būdas
      
      Pienas turi būti gaunamas, o sūriai gaminami ir brandinami tik nustatytoje geografinėje vietovėje.
      Sūris gaminamas koaguliuojant pieną, šliužo fermento dedama nedaug. Prieš sūdymą varškė formose laikoma 24–36 val. Sūriai nokinami ne mažiau kaip 10 dienų.
      4.6.   Ryšys
      
      Savo originalia forma, primenančia Pouligny komunos bažnyčios varpinę, šis Touraine ožkos sūris išsiskyrė iš panašių sūrių jau nuo XVIII a. Greit jis tapo garsus, kaip tą patvirtina apdovanojimas 1901 m. Paryžiaus parodoje. Gamintojų organizacija anksti ėmėsi priemonių, kad būtų išsaugotas sūrio specifiškumas, ir 1976 m. pasiekė, kad sūriui būtų suteikta kilmės vietos nuoroda.
      Produkto kilmės vieta pasižymi klimato (šiltesnis ir sausesnis nei aplinkinės vietovės), geologinėmis (skurdus dirvožemis, kuriame daug molio ir smėlio), augalinėmis ypatybėmis, palankiomis ožkoms auginti; dėl to buvo imtas gaminti toks sūris.
      4.7.   Kontrolės institucija
      
      
                  Pavadinimas
               
               
                  Institut national de l’origine et de la qualité (INAO)
               
            
                  Adresas
               
               
                  51 rue d’Anjou, 75008 Paris, FRANCE
               
            
                  Telefonas
               
               
                  + 33 153898000
               
            
                  Faksas
               
               
                  + 33 153898060
               
            
                  El. paštas
               
               
                  info@inao.gouv.fr
               
            INAO yra juridinio asmens statusą turinti viešoji administracinė įstaiga, pavaldi Žemės ūkio ministerijai.
      INAO atsako už kilmės nuoroda žymimų produktų gamybos sąlygų kontrolę.
      
                  Pavadinimas
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Adresas
               
               
                  59, boulevard Vincent Auriol, 75703 Paris Cédex 13, FRANCE
               
            
                  Telefonas
               
               
                  +33 144871717
               
            
                  Faksas
               
               
                  +33 144973037
               
            DGCCRF yra Ekonomikos, finansų ir pramonės ministerijos tarnyba.
      4.8.   Ženklinimas etiketėmis
      
      Ant sūrių etikečių turi būti kilmės vietos nuorodos pavadinimas „Pouligny-Saint-Pierre“, kurio raidžių dydis yra ne mažesnis kaip 2/3 didžiausių raidžių, esančių etiketėje, dydžio.